title: Az Európai Parlament 2007. május 10-i határozata eljárási szabályzata módosításairól: a belső eljárások hozzáigazítása a közösségi jogalkotás egyszerűsítésének követelményeihez (2005/2238(REG))

text:
2008.3.27.      HU                                 Az Európai Unió Hivatalos Lapja                                            C 76 E/89
                                                                                2007. május 10., csütörtök
                                                 ELFOGADOTT SZÖVEGEK
           P6_TA(2007)0173
           A közösségi jogalkotás egyszerűsítése: az Eljárási Szabályzat módosítása
           Az Európai Parlament 2007. május 10-i határozata eljárási szabályzata módosításairól: a belső eljá-
           rások hozzáigazítása a közösségi jogalkotás egyszerűsítésének követelményeihez (2005/2238(REG))
           Az Európai Parlament,
           –   tekintettel az eljárási szabályzatának módosítására irányuló javaslatra (B6-0582/2005),
           –   tekintettel a Bizottságnak az Európai Parlamenthez, a Tanácshoz, az Európai Gazdasági és Szociális
               Bizottsághoz és a Régiók Bizottságához intézett, „A Közösség lisszaboni programjának végrehajtása: a
               szabályozási környezet egyszerűsítésére irányuló stratégiáról” című közleményére (COM(2005)0535),
           –   tekintettel az Európai Tanács 2006. június 15–16-i ülésén megfogalmazott következtetésekre, különösen
               a 41. pontra,
           –   tekintettel a szabályozási környezet egyszerűsítésére irányuló stratégiáról szóló, 2006. május 16-i állás-
               foglalására (1),
           –   tekintettel a jogalkotó előtt lévő jogalkotási javaslatok vizsgálatának eredményéről szóló, 2006. május
               16-i állásfoglalására (2),
           –   tekintettel a Bizottságnak a Tanácshoz, az Európai Parlamenthez, az Európai Gazdasági és Szociális
               Bizottsághoz és a Régiók Bizottságához intézett, „Az Európai Unión belüli jobb szabályozás stratégiai
               felülvizsgálata” című közleményére (COM(2006)0689),
           –   tekintettel eljárási szabályzata 201. és 202. cikkére,
           –   tekintettel az Alkotmányügyi Bizottság jelentésére és a Jogi Bizottság véleményére (A6-0143/2007),
           A. mivel a Parlament fent említett, a szabályozási környezet egyszerűsítésére irányuló stratégiáról szóló,
               2006. május 16-i állásfoglalásában (21. pont) elkötelezte magát arra, hogy „dolgozzon saját belső jog-
               alkotási eljárásainak és technikáinak javításán az egyszerűsítés ügyének felgyorsítása érdekében, tisztelet-
               ben tartva az elsődleges jog, nevezetesen az EK-Szerződés által meghatározott eljárásokat”;
           B.  mivel a kodifikáció és az átdolgozás a legfontosabb eszközei a közösségi jog egyszerűsítésének, amely
               az európai növekedés és foglalkoztatás élénkítését célzó új lisszaboni stratégia keretébe illeszkedik;
           C. mivel az eljárási szabályzat rendelkezik a kodifikációról, amely megérett a felülvizsgálatra, de nem ren-
               delkezik az átdolgozásról;
           (1) HL C 297. E, 2006.12.7., 136. o.
           (2) HL C 297. E, 2006.12.7., 140. o.
 ---pagebreak--- C 76 E/90                                            Az Európai Unió Hivatalos Lapja                                    HU         2008.3.27.
 2007. május 10., csütörtök
              D. mivel a Parlament eljárásainak felülvizsgálata és egyértelművé tétele révén érdemben hozzá kíván járulni
                   az egyszerűsítési törekvésekhez, és arra bíztatja a Bizottságot, hogy több ilyen irányú javaslatot terjesz-
                   szen elő;
              E.   mivel szükséges volna, hogy a Tanács is elindítson egy hasonló folyamatot,
              1.    úgy határoz, hogy az alábbi módon módosítja eljárási szabályzatát;
              2.    emlékeztet arra, hogy e módosítások a következő ülés első napján lépnek hatályba;
              3.    utasítja elnökét, hogy továbbítsa ezt a határozatot tájékoztatás céljából a Tanácsnak és a Bizottságnak.
                       HATÁLYOS SZÖVEG                                                                MÓDOSÍTÁSOK
                                                               1. módosítás
                                                                  80. cikk
(1)    Amennyiben a Bizottság a közösségi jogszabályok hivata-            (1)     Ha a Bizottság a közösségi jogszabályok kodifikációjára irá-
los egységes szerkezetbe foglalására irányuló javaslatot nyújt be         nyuló javaslatot nyújt be a Parlamentnek, a javaslatot a jogi
a Parlamentnek, a javaslatot a jogi ügyekben illetékes bizottság-         ügyekben illetékes bizottsághoz utalják. E bizottság az intéz-
hoz utalják. Amennyiben megbizonyosodtak arról, hogy a                    ményközi szinten elfogadott szabályok (1) szerint megvizsgálja
javaslat nem vonja maga után a létező közösségi jogszabályok              a javaslatot annak ellenőrzése érdekében, hogy az valóban csu-
semmilyen lényeges változtatását, a 43. cikkben megállapított             pán kodifikációra irányul-e és nem tartalmaz-e érdemi módosí-
eljárást alkalmazzák.                                                     tást.
(2)    Az illetékes bizottság elnöke vagy e bizottság által kije-         (2)     Az a bizottság, amely a kodifikáció tárgyát képező jog-
lölt előadó részt vehet a hivatalos egységes szerkezetbe fogla-           szabályok ügyében illetékes volt – saját vagy a jogi ügyekben
lásra szánt javaslat vizsgálatában és kidolgozásában. Adott               illetékes bizottság kérésére – véleményt adhat a kodifikáció
esetben az illetékes bizottság előzetesen véleményt nyilvánít-            helyénvalóságáról.
hat.
(3)    A 43. cikk (3) bekezdésének rendelkezésétől eltérően az            (3)      A javaslat szövegéhez nem lehet módosításokat beter-
egyszerűsített eljárás a hivatalos egységes szerkezetbe fogla-            jeszteni.
lásra irányuló javaslat esetén nem alkalmazható, amennyiben               Az előadó kérésére azonban a jogi ügyekben illetékes bizottság
ezt az eljárást a jogi ügyekben illetékes bizottság vagy az ille-         elnöke jóváhagyásra benyújthat bizottságához technikai kiiga-
tékes bizottság tagjainak többsége ellenzi.                               zításokra vonatkozó módosításokat, azzal a feltétellel, hogy e
                                                                          kiigazítások szükségesek annak biztosításához, hogy a javaslat
                                                                          megfeleljen a kodifikáció szabályainak és nem módosítják
                                                                          érdemben a javaslatot.
                                                                          (4)     Ha a jogi ügyekben illetékes bizottság úgy ítéli meg,
                                                                          hogy a javaslat nem tartalmaz érdemi módosítást, a javaslatot
                                                                          továbbítja a Parlamentnek jóváhagyásra.
                                                                          Ha a bizottság úgy ítéli meg, hogy a javaslat a közösségi jog
                                                                          érdemi módosítását vonja maga után, a javaslat elutasítását
                                                                          indítványozza a Parlamentnek.
                                                                          A Parlament mindkét esetben egyetlen szavazással, módosítá-
                                                                          sok és vita nélkül határoz.
                                                                          (1) Az 1994. december 20-i, a jogszabályszövegek hivatalos egységes
                                                                               szerkezetbe foglalásának gyorsított munkamódszeréről szóló intéz-
                                                                               ményközi megállapodás, 4. pont, HL C 102., 1996.4.4., 2. o.
 ---pagebreak--- 2008.3.27. HU                 Az Európai Unió Hivatalos Lapja                                           C 76 E/91
                                                                                2007. május 10., csütörtök
              HATÁLYOS SZÖVEG                                               MÓDOSÍTÁSOK
                                       2. módosítás
                                       80a. cikk (új)
                                                 80a. cikk
                                                 Átdolgozás
                                                 (1)     Ha a Bizottság a közösségi jogszabályok átdolgozására
                                                 irányuló javaslatot nyújt be a Parlamentnek, a javaslatot a
                                                 jogi ügyekben illetékes bizottsághoz és az illetékes bizottság-
                                                 hoz utalják.
                                                 (2)     A jogi ügyekben illetékes bizottság az intézményközi
                                                 szinten elfogadott szabályok (1) szerint megvizsgálja, hogy a
                                                 javaslat nem tartalmaz-e az akként megjelölteken kívüli, egyéb
                                                 érdemi módosítást.
                                                 E vizsgálat keretében a javaslat szövegéhez nem lehet módosí-
                                                 tásokat beterjeszteni. Az átdolgozási javaslatban változatlanul
                                                 maradt rendelkezésekre azonban alkalmazni kell a 80. cikk
                                                 (3) bekezdésének második albekezdését.
                                                 (3)     Ha a jogi ügyekben illetékes bizottság úgy ítéli meg,
                                                 hogy a javaslat nem tartalmaz az akként megjelölteken kívüli,
                                                 egyéb más érdemi módosítást, tájékoztatja arról az illetékes
                                                 bizottságot.
                                                 Ebben az esetben a 150. és a 151. cikkben támasztott feltéte-
                                                 leken túl az illetékes bizottság keretében csak azokat a módo-
                                                 sításokat lehet elfogadni, amelyek a javaslat módosításokat
                                                 tartalmazó részeire vonatkoznak.
                                                 A változatlanul maradt részekre vonatkozó módosításokat
                                                 azonban kivételesen és eseti jelleggel e bizottság elnöke elfo-
                                                 gadhatja, ha úgy ítéli meg, hogy a szöveg belső koherenciája
                                                 vagy más elfogadható módosításokhoz való kapcsolatuk foly-
                                                 tán erre szükség van. Ezen okoknak szerepelniük kell a módo-
                                                 sításokhoz fűzött írásos indokolásban.
                                                 (4)     Ha a jogi ügyekben illetékes bizottság úgy ítéli meg,
                                                 hogy a javaslat az akként megjelölteken kívüli, egyéb érdemi
                                                 módosításokat is tartalmaz, a javaslat elutasítását indítvá-
                                                 nyozza a Parlamentnek, és tájékoztatja erről az illetékes
                                                 bizottságot.
                                                 Ebben az esetben az Elnök felkéri a Bizottságot javaslata visz-
                                                 szavonására. Ha a Bizottság visszavonja javaslatát, az eljárást
                                                 tárgytalannak nyilvánítja, és tájékoztatja erről a Tanácsot. Ha
                                                 a Bizottság nem vonja vissza a javaslatát, a Parlament azt
                                                 visszautalja az illetékes bizottsághoz, amely a rendes eljárás
                                                 szerint megvizsgálja.
                                                 (1) A jogi aktusok strukturáltabb átdolgozási technikáiról szóló,
                                                      2001. november 28-i intézményközi megállapodás, 9. pont.,
                                                      HL C 77., 2002.3.28., 1. o.


               5.2.2016

               HU

               Az Európai Unió Hivatalos Lapja

               C 45/99

         P7_TA(2013)0108
   Ewald Stadler mentelmi jogának felfüggesztésére irányuló kérelem
   Az Európai Parlament 2013. április 16-i határozata Ewald Stadler mentelmi jogának felfüggesztésére irányuló kérelem (2012/2239(IMM))
   (2016/C 045/18)

      Az Európai Parlament,

               —

               tekintettel a Bécsi Ügyészség 2012. július 9-i – és 2012. szeptember 10-én a plenáris ülés tudomására hozott – kérelmére, amelyben egy nyomozati eljárás kapcsán Ewald Stadler parlamenti mentelmi jogának felfüggesztését kérik,

               —

               tekintettel Ewald Stadler 2013. február 20-án az eljárási szabályzat 7. cikke (3) bekezdésének megfelelően lezajlott meghallgatására,

               —

               tekintettel az Európai Unió kiváltságairól és mentességeiről szóló 7. jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az osztrák Bundesverfassungsgesetz (szövetségi alkotmánytörvény) 57. cikkére,

               —

               tekintettel az Európai Unió Bíróságának 1964. május 12-i, 1986. július 10-i és 2008. október 21-i, 2010. március 19-i és 2011. szeptember 6-i ítéletére (1),

               —

               tekintettel eljárási szabályzata 6. cikkének (2) bekezdésére és 7. cikkére,

               —

               tekintettel a Jogi Bizottság jelentésére (A7-0120/2013),

               A.

               mivel a Bécsi Ügyészség kérte Ewald Stadler európai parlamenti képviselő mentelmi jogának felfüggesztését abból a célból, hogy az osztrák hatóságok lefolytathassák a szükséges vizsgálatokat és jogi úton felléphessenek Ewald Stadlerrel szemben;

               B.

               mivel Ewald Stadler mentelmi jogának felfüggesztése az osztrák büntető törvénykönyv 15. cikke, 105. cikkének (1) bekezdése és 106. cikke (1) bekezdésének 1. pontja által büntetett minősített kényszerítés állítólagos eseteivel, valamint a büntető törvénykönyv 288. cikkének (1) bekezdése által büntetett hamis tanúzással kapcsolatos;

               C.

               mivel az Európai Unió kiváltságairól és mentességeiről szóló jegyzőkönyv 9. cikke alapján az Európai Parlament képviselői saját államuk területén a saját parlamentjük képviselői által élvezett mentességeket élvezik;

               D.

               mivel az osztrák alkotmánytörvény 57. cikkének (2) bekezdése alapján a Nemzeti Tanács (Nationalrat) képviselőit bűncselekmény elkövetésének gyanújával letartóztatni – kivéve a tettenérés esetét – csak a Nemzeti Tanács hozzájárulásával lehet, és mivel a nemzeti tanácsi képviselőik lakásainak átkutatásához szintén a Nemzeti Tanács hozzájárulása szükséges; mivel az osztrák alkotmánytörvény 57. cikkének (3) bekezdése alapján a Nemzeti Tanács képviselőivel szemben büntetendő cselekmény címén hivatalos fellépés a Nemzeti Tanács hozzájárulásának hiányában nem kezdeményezhető, kivéve ha a bűncselekmény nyilvánvalóan nem kapcsolódik az érintett képviselő politikai tevékenységéhez, és mivel e rendelkezés alapján – amennyiben az érintett képviselő vagy az illetékes állandó bizottság tagjainak egyharmada ezt kéri – az érintett hatóságnak a Nemzeti Tanács határozatát kell kérnie arra vonatkozóan, hogy fennáll-e ilyen kapcsolat;

               E.

               mivel Ewald Stadler mentességét fel kell függeszteni, amennyiben ellene vizsgálatot kívánnak indítani;

               F.

               mivel Ewald Stadler 2011. december 7. óta az Európai Parlament képviselője;

               G.

               mivel a Bécsi Ügyészség Ewald Stadler ellen 2010. március óta vizsgálatot folytat;

               H.

               mivel au Európai Unió kiváltságairól és mentességeiről szóló jegyzőkönyv 9. cikke, valamint az osztrák Bundesverfassungsgesetz (szövetségi alkotmánytörvény) 57. cikke nem zárja ki Ewald Stadler mentelmi jogának felfüggesztését;

               I.

               mivel ilyen esetben indokolt javasolni a képviselői mentelmi jog felfüggesztését,

               1.

               úgy határoz, hogy Ewald Stadler mentelmi jogát felfüggeszti;

               2.

               utasítja elnökét, hogy haladéktalanul továbbítsa ezt a határozatot és illetékes bizottsága jelentését az Osztrák Köztársaság illetékes hatóságainak és Ewald Stadlernak.

      (1)  101/63 1964. május 12., sz. Wagner kontra Fohrmann és Krier ügy (EBHT 1964, 195. o.), 149/85 1986. július 10., sz. Wybot kontra Faure és mások ügy (EBHT 1986, 2391. o.), T-345/05 2008. október 15., sz. Mote kontra Parlament ügy (EBHT 2008, II-2849. o.), C-200/07. és C-201/07. 2008. október 21. sz. Marra kontra De Gregorio és Clemente egyesített ügyek (EBHT 2008, I-7929. o.), T-42/06 2010. március 19., sz. Gollnisch kontra Parlament ügy [2010] ECR II-1135 és C-163/10. 2011. szeptember 6., sz. Patriciello ügy (az EBHT-ban még nem jelent meg).


title: 2006/845/EK: Az Európai Parlament határozata ( 2006. április 27. ) az Európai Repülésbiztonsági Ügynökség 2004-es pénzügyi évre vonatkozó elszámolásának lezárásáról

text:
               6.12.2006

               HU

               Az Európai Unió Hivatalos Lapja

               L 340/129

         AZ EURÓPAI PARLAMENT HATÁROZATA
   (2006. április 27.)
   az Európai Repülésbiztonsági Ügynökség 2004-es pénzügyi évre vonatkozó elszámolásának lezárásáról
   (2006/845/EK)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Repülésbiztonsági Ügynökség 2004-es pénzügyi évre vonatkozó elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (4), és különösen annak 49. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Közlekedési és Idegenforgalmi Bizottság véleményére (A6-0141/2006).

               1.

               tudomásul veszi az Európai Repülésbiztonsági Ügynökség 2004-es és 2003-as pénzügyi évre vonatkozó elszámolásának alábbi adatait:
               A 2004-es és 2003-as pénzügyi év eredménykimutatása ( (6)

                           (1000 EUR-ban)

                           2004

                           2003

                           Működési bevételek

                           Közösségi támogatások

                           7 777

                           3 725

                           Egyéb támogatások

                           248

                           0

                           Visszatérített kiadások

                           3

                           0

                           Egyéb bevételek

                           350

                           0

                              Összesen (a)

                              8 378

                              3 725

                           Működési kiadások

                           Személyi juttatások

                           5 556

                           662

                           Ingatlanok és kapcsolódó kiadásaik

                           689

                           92

                           Egyéb működési kiadások

                           743

                           82

                           Céltartalékok

                           89

                           1

                           Működési kiadások

                           2 081

                           261

                              Összesen (b)

                              9 158

                              1 098

                              Működési eredmény (c = a - b)

                              - 780

                              2 627

                           Pénzügyi bevétel (d)

                           0

                           0

                           Pénzügyi kiadások (e)

                           2

                           0

                              Pénzügyi műveletek eredménye (f = d - e)

                              - 2

                              0

                              A pénzügyi év eredménye (g = c + f)

                              - 782

                              2 627

               2.

               jóváhagyja az Európai Repülésbiztonsági Ügynökség 2004-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezen határozatot az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételről (L sorozat).

            az elnök

         Josep BORRELL FONTELLES

            a főtitkár

         Julian PRIESTLEY

      (1)  HL C 269., 2005.10.28., 5. o.

      (2)  HL C 332., 2005.12.28., 1. o.

      (3)  HL L 248., 2002.9.16., 1. o.

      (4)  HL L 240., 2002.9.7., 1. o. A legutóbb az 1701/2003/EK rendelettel (HL L 243., 2003.9.27., 5. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      (6)  A 2003-as pénzügyi év adatai az eredményszemléletű számvitelnek való megfelelés érdekében újra lettek számítva, hogy összehasonlíthatók legyenek az eredményszemléletű számvitel szerinti könyvelésre történő átállás után is.
    ---documentbreak---

               6.12.2006

               HU

               Az Európai Unió Hivatalos Lapja

               L 340/131

         AZ EURÓPAI PARLAMENT ÁLLÁSFOGLALÁSA
   az Európai Repülésbiztonsági Ügynökség 2004-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2004-es pénzügyi évre vonatkozó végső elszámolásaira (1),

               —

               tekintettel a Számvevőszéknek az Európai Repülésbiztonsági Ügynökség 2004-es pénzügyi évre vonatkozó elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2006. március 14-i ajánlására (5972/2006 – C6-0093/2006),

               —

               tekintettel az EK-Szerződésre, és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3), és különösen annak 185. cikkére,

               —

               tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (4), és különösen annak 49. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló 2002. november 19-i 2343/2002/EK, Euratom bizottsági rendeletre (5), és különösen annak 94. cikkére,

               —

               tekintettel eljárási szabályzata 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére, valamint a Közlekedési és Idegenforgalmi Bizottság véleményére (A6-0141/2006),

               A.

               mivel a Számvevőszék kijelentette, hogy kellő mértékben megbizonyosodott a 2004. december 31-én zárt pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek,

               B.

               mivel a Számvevőszék kijelenti, hogy valamennyi ügynökségtől megfelelő garanciákat kapott, kivéve az Európai Újjáépítési Ügynökség, az Európai Szakképzés-fejlesztési Központ, az Európai Képzési Alapítvány, a Rasszizmus és Idegengyűlölet Európai Megfigyelőközpontja és az Európai Élelmiszer-biztonsági Hatóság 2004-es pénzügyi évre vonatkozó előre meghatározott célra előirányzott tartalékait,

               1.

               emlékeztet arra, hogy a költségvetési rendelet 185. cikke szerint a Parlament adja meg a mentesítést a Közösség által létrehozott, jogi személyiséggel rendelkező szervek számára, amelyek támogatásokat kapnak a költségvetés terhére; rámutat azonban, hogy e szervek közül nem mindegyiket finanszírozzák teljes mértékben vagy csupán részlegesen a költségvetés terhére nyújtott támogatásokból; hangsúlyozza, hogy a mentesítési határozat ezen szervek költségvetési és költségvetésen kívüli finanszírozására is vonatkozik; elfogadhatatlannak tartja, hogy az Unió által létrehozott szervek némelyikének el kell számolnia a költségvetésen kívüli forrásokból kapott bevétel elköltésével, míg más szerveknek, amelyek nem részesülnek költségvetési támogatásban, nem kell elszámolniuk; megerősíti azt az elvet, amelynek értelmében a Parlament általi mentesítés a Közösség valamennyi ügynökségére vonatkozik – függetlenül attól, hogy azok részesülnek-e támogatásban vagy nem – még abban az esetben is, ha alapszabályzatuk alapján egy másik mentesítő hatóság is közreműködik; úgy véli, hogy felül kell vizsgálni valamennyi olyan szöveget, amely ütközik ezen elvvel;

               2.

               rendkívül értékesnek tartja a Számvevőszék jelentésének 1. táblázatát, amelyet először a 2003-as mentesítési eljárás során vezettek be, és amely összefoglalja az ügynökség hatásköreit, feladatköreit, irányítását, forrásait, tevékenységeit és az általa nyújtott szolgáltatásokat; megállapítja, hogy az 1. táblázatban található információkat az ügynökség szolgáltatta; arra kéri a Számvevőszéket, hogy ellenőrizze az 1. táblázat tartalmát;

               3.

               kitart amellett, hogy az ügynökségeknek a pénz megfelelő elköltése mellett a pénz lehető leghatékonyabb és legeredményesebb elköltésére is törekedniük kell; felhívja a Számvevőszéket, hogy vizsgálja meg annak lehetőségét, hogy az ügynökségekről szóló éves különjelentésébe felvegye a teljesítmény és a kitűzött célok elérésének értékelését; e tekintetben és a 2003. évi gazdálkodás jóváhagyásáról szóló állásfoglalásaival összhangban ragaszkodik a következő szempontok figyelembevételéhez: a lehetőségekhez mérten a különböző ügynökségek részéről el kell kerülni a feladatok megkettőzését, és egyértelművé kell tenni a nyilvánossággal folytatott kommunikációban az átláthatóság érvényesítésének javítására irányuló intézkedéseket, valamint a toborzás, a képzés és a felelősségek meghatározása valamennyi szintjén a nemek közötti pozitív fellépésre irányuló közösségi intézkedéseket;

               4.

               megállapítja, hogy a Közösség ügynökségei nem mindig rendelkeznek jó hírnévvel és sajtónyilvánossággal, és hogy sokan közülük nem érdemelnének ennyire rossz hírnevet; megállapítja továbbá, hogy erre fel kell hívni az uniós polgárok figyelmét, és ahányszor csak szükséges a megfelelő eszközökkel igazolni kell ezen ügynökségek létjogosultságát és az általuk elért eredményeket; kéri a Bizottságot, hogy tegyen lépéseket ennek érdekében az általa szükségesnek ítélt eszközök felhasználásával;

               5.

               megállapítja, hogy az Európai Unió 2004-es bővítése jelentős hatást gyakorolt a Közösség ügynökségeinek szerkezetére és működésük módjára; számos ügynökség ezt jelzi is tevékenységéről szóló jelentésében, különösen azt, hogy megnövekedett adminisztrátorainak létszáma; kéri a Bizottságot, hogy elemezze a felmerült, illetve feltételezett nehézségeket, és tegyen javaslatot a szükséges szabályozási módosításokra;

               6.

               megjegyzi, hogy a Bizottság elkötelezte magát amellett, hogy formai szempontból összehangolja a főigazgatóságai tevékenységeiről szóló jelentéseket; kéri, hogy hasonló módon gondolják végig a Közösségek ügynökségei tevékenységeiről szóló jelentéseket, amelyek tartalma óriási különbségeket mutat; kéri a Bizottságot, hogy határozza meg a Közösségek ügynökségei számára, hogy a tevékenységeikre vonatkozóan milyen információkat és mutatókat kell feltétlenül szerepeltetniük;

               7.

               üdvözli a tényt, hogy a Számvevőszék az Európai Repülésbiztonsági Ügynökség 2004. évi beszámolóját megbízhatónak találta, és az alapjául szolgáló tranzakciókat teljes egészében jogszerűnek és szabályszerűnek nyilvánította;

               8.

               tudomásul veszi a Számvevőszék észrevételét, amely szerint az ügynökségnek a Hivatalos Lapban közzétett eredeti költségvetése és annak költségvetésmódosításai nem bontják le az előirányzatokat jogcímcsoportokra és jogcímekre, ahogy ezt a 2343/2002/EK, Euratom rendelet 22. cikke előírja; emlékezteti az ügynökséget az egyediség elvére, és sürgeti az ügynökséget, hogy tartsa tiszteletben ezt az elvet a költségvetési hatóság által megállapított költségvetések egyértelmű és átlátható végrehajtásának lehetővé tétele érdekében;

               9.

               megállapítja, hogy az ügynökség a 2003-as költségvetési veszteségét nem állította be egy, a 2004-es pénzügyi évre vonatkozó költségvetésmódosításba, ahogy azt a rendelkezések előírják; elvárja az ügynökségtől, hogy a jövőben az adott év negatív egyenlegeit állítsa be egy, a következő pénzügyi évre vonatkozó költségvetés-módosításba;

               10.

               aggodalmát fejezi ki a Számvevőszék által a költségvetés irányításában megállapított számos rendellenesség miatt, beleértve azt, hogy nem tüntetik fel a költségvetésmódosításokban végrehajtott átcsoportosításokat, sem azok indoklását, valamint azt, hogy az igazgatótanácsot nem tájékoztatják az átcsoportosításokról, és hogy előlegeket fizetnek ki a költségvetésen felül; üdvözli az ügynökség által a költségvetési irányítása javítására tett lépéseket;

               11.

               megállapítja, hogy az ügynökség 2004-ben még nem fogadott el végrehajtási szabályokat a pénzügyi szabályzatára vonatkozóan, továbbá kockázatelemzéseket sem végzett, és belső ellenőrzési standardokat sem alakított ki; üdvözli, hogy az ügynökség 2005 júniusában végleg elfogadta a pénzügyi szabályzatára vonatkozó végrehajtási szabályokat, és azt, hogy felvettek egy kockázatkezelőt/belső ellenőrt;

               12.

               megjegyzi, hogy az ügynökségnél a személyzetkiválasztási eljárások eljárásonként eltérőek voltak, és sürgeti az Európai Bizottságot és az ügynökséget, hogy átlátható és következetes munkaerőfelvételi eljárásról állapodjanak meg, amely megfelel az ügynökség különlegesen képzett munkatársak iránti igényének;

               13.

               örömmel veszi tudomásul az ügynökség arra irányuló határozott ígéretét, hogy a munkaerőfelvételi eljárásait eljárási kézikönyvek kidolgozása révén formalizálni fogja az e tekintetben hozott határozatok átláthatóságának javítása, és a felvételi eljárások közötti – a Számvevőszék által hangsúlyozott – látszólag önkényes eltérések elkerülése érdekében;

               14.

               megállapítja, hogy a Bizottság támogatásának jelentős részét (több mint 70 %-át) kizárólag a személyzeti és igazgatási kiadásokat érintő I. és II. cím alatt hajtották végre, és hogy működési költségekként az ügynökség a Bizottság támogatásának csak 10 %-át költötte el; szintén megállapítja, hogy a 2003–2004 közötti személyzeti és igazgatási kiadások növekedése jóval magasabb volt, mint a működési kiadásoké;

               15.

               felhívja a Bizottságot, hogy segítse az ügynökségeket az elkövetkező évre meghatározott munkaterv lehető legszorosabb követésében, lehetővé téve a tevékenységek megfelelő tervezését és végrehajtását, és különösen a munkaterhelés jelentős, utolsó pillanatban történő megváltoztatásának elkerülését;

               16.

               felkéri a Bizottságot, hogy az ügynökségek közötti együttműködést tegye hatékonyabbá a munkák megkettőzésének elkerülése és a hiányosságok orvoslása révén, különösen az olyan közös területeken, mint a képzés, a közösségi politikák általános végrehajtása, a legújabb vezetési rendszerek alkalmazása és a költségvetéssel való hatékony és eredményes gazdálkodás.

      (1)  HL C 269., 2005.10.28., 5. o.

      (2)  HL C 332., 2005.12.28., 1. o.

      (3)  HL L 248., 2002.9.16., 1. o.

      (4)  HL L 240., 2002.9.7., 1. o. A legutóbb az 1701/2003/EK rendelettel (HL L 243., 2003.9.27., 5. o.) módosított rendelet.

      (5)  HL L 357., 2002.12.31., 72. o. Az 1261/2005/EK, Euratom rendelettel (HL L 201., 2005.8.2., 3. o.) módosított rendelet.


title: Az Európai Parlament (EU, Euratom) 2017/1609 határozata (2017. április 27.) az Oktatási, Audiovizuális és Kulturális Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/101

         AZ EURÓPAI PARLAMENT (EU, Euratom) 2017/1609 HATÁROZATA
   (2017. április 27.)
   az Oktatási, Audiovizuális és Kulturális Végrehajtó Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Unió 2015-ös pénzügyi évre vonatkozó általános költségvetésére (1),

               —

               tekintettel az Európai Unió 2015-ös pénzügyi évre vonatkozó összevont éves beszámolójára (COM(2016) 475 – C8-0269/2016) (2),

               —

               tekintettel az Oktatási, Audiovizuális és Kulturális Végrehajtó Ügynökség 2015-ös pénzügyi évre vonatkozó végleges éves beszámolójára (3),

               —

               tekintettel a Bizottság által a 2014. évi mentesítés nyomon követéséről készített jelentésre (COM(2016) 674) és az ezt kísérő bizottsági szolgálati munkadokumentumokra (SWD(2016) 338 és SWD(2016) 339),

               —

               tekintettel a Bizottságnak a 2015-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2016) 628) és az ahhoz csatolt bizottsági belső munkadokumentumra (SWD(2016) 322),

               —

               tekintettel a Számvevőszéknek az Oktatási, Audiovizuális és Kulturális Végrehajtó Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (4),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (5),

               —

               tekintettel a Tanács által a 2015-ös pénzügyi évre vonatkozó költségvetés végrehajtása tekintetében a végrehajtó ügynökségek számára adandó mentesítésről szóló, 2017. február 21-i ajánlásra (05874/2017– C8-0038/2017),

               —

               tekintettel az Európai Unió működéséről szóló szerződés 317., 318. és 319. cikkére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

               —

               tekintettel az Európai Oktatási, Audiovizuális és Kulturális Végrehajtó Ügynökség létrehozásáról és a 2009/336/EK határozat hatályon kívül helyezéséről szóló, 2013. december 18-i 2013/776/EU bizottsági végrehajtási határozatra (9),

               —

               tekintettel eljárási szabályzata 93. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A8-0150/2017),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával;

               1.

               mentesítést ad az Oktatási, Audiovizuális és Kulturális Végrehajtó Ügynökség igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               ismerteti észrevételeit az Európai Unió 2015-ös pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2015. évi mentesítése kapcsán a Számvevőszék által készített különjelentésekről szóló, 2017. április 27-i állásfoglalásában (10);

               3.

               utasítja elnökét, hogy továbbítsa ezt a határozatot, az Európai Unió 2015-ös pénzügyi évre szóló általános költségvetésének (III. szakasz – Bizottság és végrehajtó ügynökségek) végrehajtására vonatkozó mentesítésről szóló határozatot és az e határozatok szerves részét képező állásfoglalást az Oktatási, Audiovizuális és Kulturális Végrehajtó Ügynökség igazgatójának, a Tanácsnak, a Bizottságnak és a Számvevőszéknek, továbbá gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL L 69., 2015.3.13.

      (2)  HL C 380., 2016.10.14., 1. o.

      (3)  HL C 417., 2016.11.11., 2. o.

      (4)  HL C 449., 2016.12.1., 51. o.

      (5)  HL C 380., 2016.10.14., 147. o.

      (6)  HL L 298., 2012.10.26., 1. o.

      (7)  HL L 11., 2003.1.16., 1. o.

      (8)  HL L 297., 2004.9.22., 6. o.

      (9)  HL L 343., 2013.12.19., 46. o.

      (10)  E napon elfogadott szövegek, P8_TA(2017)0144 (lásd e Hivatalos Lap 66. oldalát).


title: 2006/337/EK: A Bizottság határozata ( 2006. április 19. ) a bűncselekmények áldozatainak kárenyhítéséről szóló 2004/80/EK tanácsi irányelv alapján a kérelmek és határozatok továbbítására használt formanyomtatványok létrehozásáról

text:
               12.5.2006

               HU

               Az Európai Unió Hivatalos Lapja

               L 125/25

      A BIZOTTSÁG HATÁROZATA

   (2006. április 19.)
   a bűncselekmények áldozatainak kárenyhítéséről szóló 2004/80/EK tanácsi irányelv alapján a kérelmek és határozatok továbbítására használt formanyomtatványok létrehozásáról
   (2006/337/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a bűncselekmények áldozatainak kárenyhítéséről szóló, 2004. április 29-i 2004/80/EK tanácsi irányelvre (1) és különösen annak 14. cikkére,
   a 2004/80/EK irányelv 15. cikkének (1) bekezdése alapján létrehozott tanácsadó bizottsággal folytatott konzultációt követően,
   mivel:

               (1)

               A 2004/80/EK irányelv előírja a tagállamok számára, hogy 2006. január 1-jéig együttműködési rendszert vezessenek be azzal a céllal, hogy lehetővé váljon a kárenyhítés azokban az esetekben, amikor a sértett lakhelye szerinti tagállamtól eltérő tagállamban követték el a bűncselekményt.

               (2)

               A határokon átnyúló tényállások esetén a kárenyhítésekre vonatkozó kérelmek és határozatok továbbítására felhasználandó formanyomtatványt ki kell dolgozni,

         A KÖVETKEZŐKÉPPEN HATÁROZOTT:
   Egyetlen cikk
   (1)   A 2004/80/EK irányelv 6. cikkének (2) bekezdésében meghatározott kárenyhítés iránti kérelmek továbbítására használt formanyomtatványt az I. melléklet határozza meg.
   (2)   A 2004/80/EK irányelv 10. cikkében meghatározott kárenyhítés iránti kérelmekre vonatkozó határozatok továbbítására használt formanyomtatványt a II. melléklet határozza meg.

      Kelt Brüsszelben, 2006. április 19-én.

            a Bizottság részéről

         Franco FRATTINI

            alelnök

      (1)  HL L 261., 2004.8.6., 15. o.

      I. MELLÉKLET

      II. MELLÉKLET


title: A Tanács (EU) 2016/541 határozata (2016. február 15.) Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról (2015/1410)

text:
               7.4.2016

               HU

               Az Európai Unió Hivatalos Lapja

               L 91/18

         A TANÁCS (EU) 2016/541 HATÁROZATA
   (2016. február 15.)
   Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról (2015/1410) (1)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (9) bekezdésére,
   tekintettel az Európai Bizottság ajánlására,
   mivel:

               (1)

               Az Európai Unió működéséről szóló szerződés (EUMSZ) 126. cikke megállapítja, hogy a tagállamoknak kerülniük kell a túlzott költségvetési hiányt, és meghatározza az erre vonatkozó, túlzott hiány esetén követendő eljárást. A Stabilitási és Növekedési Paktum, amely korrekciós ága keretében végrehajtja a túlzott hiány esetén követendő eljárást, azon állami intézkedések támogatásának keretéül szolgál, amelyek a gazdasági helyzet figyelembevétele mellett a költségvetés stabilitásának mihamarabbi visszaállítását célozzák.

               (2)

               A Tanács 2009. április 27-én az Európai Közösséget létrehozó szerződés 104. cikkének (6) bekezdése szerinti határozatában megállapította, hogy Görögországban túlzott hiány áll fenn.

               (3)

               A Tanács 2010. május 10-én az EUMSZ 126. cikkének (9) bekezdése és 136. cikke alapján elfogadta a 2010/320/EU határozatot (2), amelyben felszólította Görögországot a költségvetési felügyelet megerősítésére és elmélyítésére, valamint a túlzott hiány helyzetének orvoslásához szükségesnek ítélt mértékű, legkésőbb 2014-ig megvalósítandó hiánycsökkentésre irányuló intézkedések meghozatalára. A Tanács 2014-et határozta meg határidőként a túlzott hiány helyzetének orvoslására, az államháztartási hiány esetében pedig éves célokat rögzített.

               (4)

               A 2010/320/EU tanácsi határozatot több alkalommal jelentős mértékben módosították. Mivel további módosítások váltak szükségessé, a határozatot 2011. július 12-én a 2011/734/EU tanácsi határozat (3) keretében az áttekinthetőség érdekében átdolgozták. Az említett határozat 2011. július 8. és 2012. december között szintén több alkalommal nagymértékben módosításra került (4).

               (5)

               Görögország pénzügyi helyzetének drasztikus romlása miatt az euroövezet tagállamai úgy döntöttek, hogy a Nemzetközi Valutaalap által biztosított multilaterális segítségnyújtáshoz kapcsolódva stabilitási támogatást nyújtanak Görögországnak annak érdekében, hogy megőrizzék az euroövezet egészének pénzügyi stabilitását. 2010 májusa és 2015 júniusa között az euroövezet tagállamai által biztosított támogatás a kétoldalú görög hitelkeret és az Európai Pénzügyi Stabilitási Eszköz (EFSF) keretében nyújtott hitel formájában valósult meg. A hitelezők a támogatást kiterjedt szakpolitikai feltételekhez kötötték, többek között ahhoz, hogy Görögország tartsa be a 2011/734/EU tanácsi határozatban és annak későbbi módosításaiban foglalt rendelkezéseket.

               (6)

               Görögország 2015. július 8-án három évre szóló hitel formájában pénzügyi támogatást kért az Európai Stabilitási Mechanizmusból (ESM); 2015. július 12-én elvi megállapodás született arról, hogy legfeljebb 86 000 millió EUR összegben hitelt nyújtanak Görögországnak. Az ESM Kormányzótanácsa július 17-én megbízta az Európai Bizottságot, hogy az Európai Stabilitási Mechanizmus létrehozásáról szóló szerződés 13. cikke (3) bekezdésének megfelelően az Európai Központi Bankkal és a Nemzetközi Valutaalappal együttműködve folytasson tárgyalásokat a 2015–2018-as időszakra nyújtandó pénzügyi segítségnyújtási konstrukció szakpolitikai feltételeit részletező egyetértési megállapodásról.

               (7)

               A pénzügyi stabilitásuk tekintetében súlyos nehézségekkel küzdő vagy súlyos nehézségek által fenyegetett euroövezeti tagállamok gazdasági és költségvetési felügyeletének megerősítéséről szóló, 2013. május 21-i 472/2013/EU európai parlamenti és tanácsi rendelet (5) és különösen annak 7. cikke szerint, ha valamely tagállam pénzügyi támogatást kér az ESM-től, makrogazdasági kiigazítási programot (a továbbiakban: program) kell kidolgoznia, amely program tekintetében a Tanács jóváhagyása szükséges. E program azon reformok elfogadását hivatott biztosítani, amelyekre az államháztartás fenntarthatóbbá tétele és a szabályozási környezet javítása érdekében szükség van.

               (8)

               A Görögország által kidolgozott program az (EU) 2016/544 tanácsi végrehajtási határozat (6) révén került jóváhagyásra.

               (9)

               A 472/2013/EU rendelet 10. cikke (2) bekezdésének b) pontja azt is megállapítja, hogy ha egy tagállamban az említett rendelet 7. cikke szerinti makrogazdasági kiigazítási programot hajtanak végre, és ezzel egyidejűleg az érintett tagállamra vonatkozóan az EUMSZ 126. cikkének (9) bekezdése szerinti, a túlzott hiány csökkentésére való felszólításról szóló határozat van hatályban, a makrogazdasági kiigazítási programban szereplő éves költségvetési célokat be kell építeni a túlzott hiány esetén követendő eljárás végrehajtásának felgyorsításáról és pontosításáról szóló, 1997. július 7-i 1467/97/EK tanácsi rendelet (7) 5. cikkének (1) bekezdése szerinti felszólításról szóló határozatba; ezenkívül a makrogazdasági kiigazítási programokban szereplő éves költségvetési célok eléréséhez vezető intézkedéseket szintén be kell építeni az 1467/97/EK rendelet 5. cikkének (1) bekezdése szerinti felszólításról szóló határozatba. A 472/2013/EU rendelet 10. cikke (2) bekezdésének a) pontja emellett megállapítja azt is, hogy az érintett tagállam mentesül az 1467/97/EK rendelet 5. cikkének (1) bekezdése szerinti jelentések benyújtása alól. Végezetül a 472/2013/EU rendelet 10. cikke (2) bekezdésének c) pontja megállapítja, hogy a monitoringot az említett rendelet 7. cikkének (4) bekezdése szerint kell végezni, és a tagállam mentesül az 1467/97/EK tanácsi rendelet 10. cikkének (1) bekezdése és a 10a. cikke szerinti monitoring, valamint ugyanazon rendelet 6. cikkének (2) bekezdése szerinti határozatok alapjául szolgáló monitoring alól.

               (10)

               A jelenlegi előrejelzések szerint a Görögországban folyó gazdasági tevékenység sokkal gyengébb lesz annál a szintnél, amely a 2011/734/EU tanácsi határozat legutóbbi módosításának 2012. decemberi elfogadásakor várható volt. 2015-ben és 2016-ban a politikai bizonytalanság, a reformok elmaradása, az államháztartási bevételek terén jelentkező hiány, a bankok zárva tartása és a tőkekorlátozások miatt mind a reál-, mind a nominális GDP szintje előreláthatólag sokkal alacsonyabb lesz a Bizottság 2015. tavaszi előrejelzése alapján várt szintnél. A Bizottság 2015 augusztusában a kellő mértékben aktualizálta a GDP-növekedésre vonatkozó előrejelzését, hogy az ESM programhoz szükséges egyetértési megállapodással kapcsolatos tárgyalásokat már ez alapján folytassák. Ezen előrejelzés szerint a reál-GDP a 2015–2016-os időszakban várhatóan 2,3 %-kal, illetve 1,3 %-kal csökkeni fog (szemben a 2015. tavaszi előrejelzésben ezekre az évekre megadott 0,5 %-os, illetve 2,9 % pozitív növekedéssel), mielőtt 2017-ben, majd 2018-ban 2,7 %-os, illetve 3,1 %-os növekedést mutatna. A 2015–2016-os gazdasági forgatókönyv e jelentős romlása változatlan szakpolitikák mellett az államháztartási kilátások ennek megfelelő rosszabbodását vonja maga után.

               (11)

               Görögországban a becslések szerint a strukturális hiány a GDP 16 százalékpontjának megfelelő arányban javult, azaz a 2009. évi 15,2 %-os hiány szintjéről 2014-re 1 %-os többletet ért el, tehát Görögország a 2009–2014-es időszak strukturális egyenlegét sokkal nagyobb mértékben javította, mint amit ezen időszak vonatkozásában a Tanács javasolt (a GDP legalább 10 százalékpontja). Az államháztartási hiány 2014-ben elérte a GDP 3,5 %-át, amely szint jóval alatta maradt a tanácsi határozatban a (ESA2010 alapú) hiányra vonatkozóan 2014-re megállapított, a GDP 4,5 %-át kitevő felső határnak. Az elsődleges egyenleg eredménye azonban a vártnál jóval gyengébben alakult (csupán a GDP 0,4 %-át érte el), és a GDP 1,5 %-ának megfelelő kitűzött célérték alatt maradt, ami több tényező együttes fennállására vezethető vissza, így a gazdasági ciklus irányváltására és annak a költségvetési bevételekre gyakorolt negatív hatásaira, a költségvetési politika lazulására és a megnövekedett gazdasági bizonytalanságra. A gyengülő makrogazdasági környezet és a 2015-ben hatályukat vesztő ideiglenes költségvetési intézkedések miatt azonban lehetetlennek bizonyult a GDP 3 %-ának megfelelő elsődleges egyenleg elérése, amelyet a 2012 decemberében elfogadott 2011/734/EU határozat legutóbbi módosítása 2015-re célként tűzött ki. A költségvetési célokat ezért a makrogazdasági körülményekre és az aktuális költségvetési helyzetre való tekintettel számottevő mértékben lefelé korrigálták, hogy rövid távon elkerülhető legyen a költségvetési politika túlszigorítása.

               (12)

               Görögország ennek megfelelően új költségvetési pályát fog követni, amely a 2015-ös év GDP-je – 0,25 %-ának, a 2016-os év GDP-je 0,5 %-ának, a 2017-es év GDP-je 1,75 %-ának, valamint a 2018-as év, és az azt követő időszak GDP-je 3,5 %-ának megfelelő elsődleges többletcélokon alapul. A költségvetési célok kitűzött pályája összhangban van az eddigi legmélyebb recesszióból kilábaló görög gazdaság várható növekedési ütemével. A módosított pálya azt jelenti, hogy az államháztartási hiány 2017-ben a GDP 3 %-a alá csökken.

               (13)

               A nominális GDP-növekedésre vonatkozó aktualizált bizottsági előrejelzések szerint az elsődleges államháztartási hiány 2015-ben 7 631 millió EUR (a GDP 4,4 %-a), 2016-ban 6 166 millió EUR (a GDP 3,6 %-a), 2017-ben 4 089 millió EUR (a GDP 2,3 %-a), majd 2018-ban 753 millió EUR (a GDP 0,4 %-a) lesz.

               (14)

               A görög parlament által elfogadandó 2016-os költségvetés a 2016–2019-es időszakra szóló középtávú költségvetési stratégia részét képezi, amelynek célja, hogy tekintélyes méretű és az időszak elejére ütemezett költségvetési konszolidációt irányozzon elő, amelytől több mint 6 900 millió EUR, azaz a GDP csaknem 4 %-ának megfelelő megtakarítás várható.

               (15)

               Az EFSF program végleges felülvizsgálatának elmaradása, az elmulasztott adósságszolgálati fizetések, az EFSF program lejárata és a tőkekorlátozások bevezetése nyomán kialakult új helyzet az adósságállomány fenntarthatóságának újabb nagymértékű romlását eredményezte. Ez annak is tulajdonítható, hogy alacsonyabb a becsült növekedés, lefelé módosították az elsődleges többletcélokat és a privatizációs bevételeket, a bankszektor finanszírozási szükségletei drasztikusan megemelkedtek a tőkekorlátozások bevezetését követően, valamint felhalmozódtak a fizetési hátralékok az állam likviditásproblémái miatt, és az SDR-rel szemben leértékelődött euro következtében értékelési hatások voltak tapasztalhatók. E fejlemények eredményeként a GDP-arányos adósság 2016-ban várhatóan eléri a 198,3 %-ot, mielőtt – változatlan szakpolitika mellett – 2020-ban 169,3 %-ra, 2022-ben 154,5 %-ra, majd 2030-ban 115,9 %-ra csökken.

               (16)

               E fejleményekre tekintettel a túlzott hiány korrekciós pályáját ki kell igazítani. A Görögország által vállalt kötelezettségek nemcsak a költségvetési konszolidációs intézkedéseket érintik, hanem azokat az intézkedéseket is, amelyek a növekedés elősegítéséhez és a negatív szociális hatások minimálisra csökkentéséhez szükségesek.

               (17)

               Az (EU) 2016/544 tanácsi végrehajtási határozatban előírt valamennyi intézkedés elengedhetetlen a szükséges költségvetési kiigazítás megvalósításához. Egyes intézkedések közvetlen hatást gyakorolnak Görögország költségvetési helyzetére, míg mások strukturális intézkedések, amelyek eredményeként középtávon javul a költségvetési irányítás, és a költségvetés helyzete stabilabbá válik.

               (18)

               A fenti megfontolások fényében úgy tűnik, hogy felül kell vizsgálni az előző éves költségvetési célokat és az azok eléréséhez vezető intézkedéseket. Az új éves költségvetési célokat és az azok eléréséhez vezető intézkedéseket az (EU) 2016/544 tanácsi végrehajtási határozat tartalmazza,

         ELFOGADTA EZT A HATÁROZATOT:
   1. cikk
   (1)   Görögországnak a lehető leggyorsabban, de legkésőbb 2017-ig meg kell szüntetnie a jelenleg fennálló túlzott hiányt.
   (2)   A túlzott hiány megszüntetését célzó korrekciós pálya az (EU) 2016/544 tanácsi végrehajtási határozatban megállapított éves államháztartási hiány célértékeit hivatott elérni, és a 2015-ös év GDP-je – 0,25 %-ának, a 2016-os év GDP-je 0,5 %-ának, a 2017-es év GDP-je 1,75 %-ának, valamint a 2018-as év, és az azt követő időszak GDP-je 3,5 %-ának megfelelő elsődleges többletcélokon alapul. A költségvetési célok kitűzött pályája az eddigi legmélyebb recesszióból kilábaló görög gazdaság várható növekedési ütemének felel meg. A módosított pálya azt jelenti, hogy az államháztartási hiány 2017-ben a GDP 3 %-a alá csökken.
   (3)   Görögország elfogadja és teljes körűen végrehajtja az (EU) 2016/544 tanácsi végrehajtási határozat révén jóváhagyott gazdasági és pénzügyi kiigazítási programban foglalt valamennyi költségvetési, gazdasági és strukturális kiigazítási intézkedést.
   (4)   Görögország készen áll arra, hogy további intézkedéseket fogadjon el, amennyiben a költségvetési tervek teljesítése veszélybe kerül. A költségvetési konszolidációs intézkedéseknek növekedésbarát módon kell biztosítaniuk az államháztartás strukturális egyenlegének tartós javulását.
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak a Görög Köztársaság a címzettje.

      Kelt Brüsszelben, 2016. február 15-én.

            a Tanács részéről

            az elnök

         M.H.P. VAN DAM

      (1)  Ezt az aktust eredetileg csak angol nyelven fogadták el és a HL L 219., 20.8.2015. lapszám 8. oldalán hirdették ki.

      (2)  HL L 145., 2010.6.11., 6. o.

      (3)  HL L 296., 2011.11.15., 38. o.

      (4)  A 2011. november 8-i 2011/791/EU tanácsi határozat (HL L 320., 2011.12.3., 28. o.), a 2012. március 13-i 2012/211/EU tanácsi határozat (HL L 113., 2012.4.25., 8. o.), a 2012. december 4-i 2013/6/EU tanácsi határozat (HL L 4., 2013.1.9., 40. o.).

      (5)  HL L 140., 2013.5.27., 1. o.

      (6)  Láse e Hivatalos Lap 27. oldalát.

      (7)  HL L 209., 1997.8.2., 6. o.


title: Az Európai Parlament (EU) 2016/1545 határozata (2016. április 28.) az Európai Uniós Hálózat- és Információbiztonsági Ügynökség 2014-es pénzügyi évre vonatkozó elszámolása lezárásáról

text:
               14.9.2016

               HU

               Az Európai Unió Hivatalos Lapja

               L 246/306

         AZ EURÓPAI PARLAMENT (EU) 2016/1545 HATÁROZATA
   (2016. április 28.)
   az Európai Uniós Hálózat- és Információbiztonsági Ügynökség 2014-es pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Uniós Hálózat- és Információbiztonsági Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Uniós Hálózat- és Információbiztonsági Ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8–0076/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Uniós Hálózat- és Információbiztonsági Ügynökségről (ENISA) és a 460/2004/EK rendelet hatályon kívül helyezéséről szóló, 2013. május 21-i 526/2013/EU európai parlamenti és tanácsi rendeletre (4) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0098/2016),

               1.

               megállapítja, hogy az Európai Uniós Hálózat- és Információbiztonsági Ügynökség végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Uniós Hálózat- és Információbiztonsági Ügynökség 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Uniós Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

         az elnök
         Martin SCHULZ

            a főtitkár

         Klaus WELLE

      (1)  HL C 409., 2015.12.9., 223. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 165., 2013.6.18., 41. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 943. sz. határozat (2015. december 1.) a földfelszín alatti természeti erőforrásokról szóló törvény 2. cikke (1) bekezdésének 3. pontja szerinti földfelszín alatti természeti erőforrásnak minősülő kőolajnak és földgáznak a Várna megyében található „1-24. sz. blokk – Kitka” elnevezésű területen folytatandó kutatására és feltárására vonatkozó engedélyezési eljárás megindításáról, valamint az engedély versenypályázati eljárás útján történő odaítélésének bejelentéséről

text:
               25.2.2016

               HU

               Az Európai Unió Hivatalos Lapja

               C 73/3

         943. sz. HATÁROZAT
   (2015. december 1.)
   a földfelszín alatti természeti erőforrásokról szóló törvény 2. cikke (1) bekezdésének 3. pontja szerinti földfelszín alatti természeti erőforrásnak minősülő kőolajnak és földgáznak a Várna megyében található „1-24. sz. blokk – Kitka” elnevezésű területen folytatandó kutatására és feltárására vonatkozó engedélyezési eljárás megindításáról, valamint az engedély versenypályázati eljárás útján történő odaítélésének bejelentéséről
   (2016/C 73/03)
   BOLGÁR KÖZTÁRSASÁG
   MINISZTERTANÁCS
   A földfelszín alatti természeti erőforrásokról szóló törvény 5. cikkének (2) bekezdése, 7. cikke (2) bekezdésének 8. pontja, 42. cikke (1) bekezdésének 1. pontja és 44. cikkének (3) bekezdése, valamint a földfelszín alatti természeti erőforrásokról szóló törvényben meghatározott földfelszín alatti természeti erőforrások kutatásának és/vagy feltárásának engedélyezésére és kitermelésének koncesszióba adására vonatkozó pályázati és ajánlattételi eljárások lefolytatásáról szóló, a Minisztertanács 2010. évi 231. sz. rendeletével megállapított szabályzat 4. cikke (1) bekezdésének 1. pontja és 16. cikke értelmében
   A MINISZTERTANÁCS A KÖVETKEZŐKÉPPEN HATÁROZOTT:

               1.

               A Minisztertanács eljárást indít a Várna megyében található, a mellékletben az 1–27. sorszám alatt felsorolt koordinátákkal meghatározott, 704 km2 kiterjedésű, „1-24. sz. blokk – Kitka” elnevezésű területen található kőolaj és földgáz kutatására és feltárására vonatkozó engedély megadása céljából.

               2.

               Az 1. pontban említett engedély megadása versenypályázati eljárás útján történik. A pályázatok elbírálásakor a pályázók nem lehetnek jelen.

               3.

               A kutatási és feltárási engedély a kutatási és feltárási megállapodás hatálybalépését követő öt évre szól, és hatálya a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.

               4.

               A pályázati dokumentáció megvásárlásának határideje: az e határozatnak az Európai Unió Hivatalos Lapjában történő közzétételét követő 120. nap, 17.30.

               5.

               A versenypályázati eljárásban való részvételre vonatkozó szándéknyilatkozat benyújtásának határideje: az e határozatnak az Európai Unió Hivatalos Lapjában történő közzétételét követő 140. nap, 17.30.

               6.

               A pályázati dokumentációnak megfelelő pályázatok benyújtásának határideje: az e határozatnak az Európai Unió Hivatalos Lapjában történő közzétételét követő 155. nap, 17.30.

               7.

               A pályázati dokumentáció ára 10 000 BGN. A pályázati dokumentáció az Energiaügyi Minisztériumban (Szófia, ulica Triadica 8.), a 4. pontban meghatározott határidőig, a befizetési elismervény bemutatásával vásárolható meg.

               7.1.

               A 7. pontban meghatározott összeget az Energiaügyi Minisztérium bankszámlájára kell befizetni:

                           A BNB BIC kódja a bolgár nemzeti valutában (BGN) teljesített befizetésekhez: BNBGBGSD,

                           A BNB SWIFT kódja a külföldi valutában teljesített befizetésekhez: BNBGBGSF,

                           IBAN – ВG94 BNBG 9661 3000 1421 01,

                           BNB (Bolgár Nemzeti Bank) – központ.

               7.2.

               Az átutalási megbízáson a következő szöveget kell feltüntetni: За конкурсни книжа за площ „Блок 1-24 Китка”, закупувани в полза на кандидата [a pályázó neve – kötelező feltüntetni] („Az »1-24. sz. blokk – Kitka« elnevezésű területe vonatkozó versenypályázati eljárás dokumentációjának átvételéért, […] nevében”).

               7.3.

               A pályázati dokumentáció átvevője a pályázó nevében nyilatkozatot ír alá a dokumentációban található adatok bizalmas kezeléséről.

               8.

               A versenypályázati eljárás résztvevőinek eleget kell tenniük a földfelszín alatti természeti erőforrásokról szóló törvény 23. cikkének (1) bekezdésében előírt követelményeknek.

               9.

               A pályázónak – illetőleg ha a pályázatot csoportosulás nyújtja be, a csoportosulás mindegyik tagjának – nyilatkoznia kell arról, hogy nem állnak fenn a preferenciális adórendszerben nyilvántartásba vett vállalkozásokhoz, az ezekhez kötődő jogalanyokhoz/személyekhez és tényleges tulajdonosokhoz fűződő gazdasági és pénzügyi kapcsolatokról szóló törvény (Állami Közlöny, 2014, 1. sz.) 2. cikkében meghatározott körülmények, figyelemmel a Kiegészítő rendelkezések 1. §-ára is; valamint arról, hogy nincs arra utaló jel, hogy fennállnának az említett törvény 4. cikkében meghatározott körülmények.

               10.

               A pályázó vállalkozásnak vagy csoportosulásnak rendelkeznie kell legalább a kutatási és feltárási tevékenységek megvalósításához szükséges minimális irányítási kapacitásokkal, és meg kell felelnie valamennyi alábbi feltételnek:

               10.1.

               a pályázónak – illetőleg ha a pályázatot csoportosulás nyújtja be, a csoportosulás mindegyik tagjának – be kell nyújtania az üzleti partnerei által kiállított referenciák eredeti példányát, illetve

               10.2.

               a pályázónak – illetőleg ha a pályázatot csoportosulás nyújtja be, a csoportosulás mindegyik tagjának – igazolást kell benyújtania legalább egy, ásványi erőforrások (kőolaj és földgáz) kutatására és feltárására irányuló projekt irányításában szerzett szakértelemről és szakmai tapasztalatról.

               11.

               A pályázó vállalkozásnak – illetőleg ha a pályázatot csoportosulás nyújtja be, legalább a csoportosulás egyik tagjának – az elmúlt három pénzügyi évben legalább 4 000 000 BGN teljes nettó árbevételt kellett megvalósítania (a megalakulás időpontjától függően). Ha a pályázó nem jogi személynek minősülő csoportosulás, az e pontban foglalt követelményt a csoportosulás egészére alkalmazandó, illetve

               11.1.

               a pályázónak – illetőleg ha a pályázatot csoportosulás nyújtja be, legalább a csoportosulás egyik tagjának – be kell mutatnia egy bank vagy egyéb pénzintézet által kiállított igazolást arról, hogy rendelkezik az „1-24. sz. blokk – Kitka” elnevezésű területen folytatandó kőolaj- és földgáz-feltárási és -kutatási tevékenységek megvalósításához szükséges pénzügyi forrásokkal, illetve

               11.2.

               a pályázónak – illetőleg ha a pályázatot csoportosulás nyújtja be, legalább a csoportosulás egyik tagjának – be kell mutatnia egy bank vagy egyéb pénzintézet által kiállított szándéknyilatkozatot arról, hogy az utóbbi a rendelkezésére bocsátja az „1-24. sz. blokk – Kitka” elnevezésű területen folytatandó kőolaj- és földgáz-feltárási és -kutatási tevékenységek megvalósításához szükséges pénzügyi forrásokat.

               12.

               A pályázatok elbírálása e határozatnak megfelelően a javasolt munkaprogramok, a környezetvédelemre szánt erőforrások, speciális juttatásokat (bónusz), a képzések, valamint a pályázók irányítási és pénzügyi kapacitása alapján történik.

               13.

               A pályázati eljárásban való részvétel kapcsán 5 000 BGN letét fizetendő. A letétet az 5. pontban meghatározott határidőig kell befizetni az Energiaügyi Minisztérium bankszámlájára:

                           A BNB BIC kódja a bolgár nemzeti valutában (BGN) teljesített befizetésekhez: BNBGBGSD,

                           A BNB SWIFT kódja a külföldi valutában teljesített befizetésekhez: BNBGBGSF,

                           IBAN – ВG75 BNBG 9661 3300 1421 03,

                           BNB (Bolgár Nemzeti Bank) – központ.

               14.

               A versenypályázati eljárásra nem bocsátható pályázatok benyújtásakor fizetett letétet a pályázati döntőbizottság által a pályázó elutasításáról hozott határozat hatálybalépését követő 14 napon belül vissza kell fizetni.

               15.

               A nyertes pályázó letétjét a megállapodás aláírását követő 14 napon belül, a többi pályázóét a Minisztertanács által a kutatási és feltárási engedély megadására vonatkozóan hozott határozatnak az Állami Közlönyben történő közzétételét követő 14 napon belül kell visszafizetni.

               16.

               A versenypályázati eljárásban való részvételre vonatkozó szándéknyilatkozatokat és a versenypályázati eljárás keretében összeállított pályázatokat a földfelszín alatti természeti erőforrásokról szóló törvény 46. cikkében foglalt követelményeknek megfelelően, bolgár nyelven, az Energiaügyi Minisztérium nyilvántartási osztályán (Szófia, ulica Triadica 8.) kell benyújtani.

               17.

               A pályázatoknak teljesíteniük kell a pályázati dokumentációban meghatározott követelményeket és feltételeket.

               18.

               A versenypályázati eljárást akkor is le kell folytatni, ha csak egyetlen pályázó pályázata bocsátható a versenypályázati eljárásra.

               19.

               Az Energiaügyi miniszter ezúton felhatalmazást kap:

               19.1.

               e határozat szövegének az Európai Unió Hivatalos Lapjában való közzététel céljából történő megküldésére;

               19.2.

               a versenypályázati eljárás megszervezésére és lefolytatására.

               20.

               Ezt a határozatot az Állami Közlönyben és a Minisztertanács internetes oldalain közzé kell tenni. Ezt a határozatot Várna, Beloszlav, Avren, Dolni Siflik és Biala településeken hirdetmény útján is közzé kell tenni.

               21.

               E határozattal szemben az adminisztratív eljárásokról szóló törvénynek megfelelően az Európai Unió Hivatalos Lapjában való közzétételét követő 14 napon belül a Legfelsőbb Közigazgatási Bíróság előtt fellebbezésnek van helye.

            A miniszterelnök

         Bojko BORISZOV

            A Minisztertanács főtitkársága nevében

         Veszelin DAKOV

            Kabinetiroda-vezető

         Veszelin DAKOV

      MELLÉKLET
      AZ „1-24. SZ. BLOKK – KITKA” ELNEVEZÉSŰ TERÜLET HATÁRPONT-KOORDINÁTÁINAK JEGYZÉKE
      WGS 84 koordináta-rendszer

                  No

                  Földrajzi szélesség

                  Földrajzi hosszúság

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  Partvonal

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  Partvonal

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  Kizárt terület

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  Kizárt terület

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  Kizárt terület

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: A Tanács határozata ( 2013. június 18. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               20.6.2013

               HU

               Az Európai Unió Hivatalos Lapja

               C 174/4

         A TANÁCS HATÁROZATA
   (2013. június 18.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2013/C 174/02
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsában a munkavállalói szervezetek képviselőinek kategóriájába tartozó görög tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:
   A MUNKAVÁLLALÓI SZERVEZETEK KÉPVISELŐI:

               GÖRÖGORSZÁG

               Mihálisz KURUTOSZ

      Kelt Luxembourgban, 2013. június 18-án.

            a Tanács részéről

            az elnök

         P. HOGAN

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: A Tanács határozata (1993. november 22.) az Európai Monetáris Intézetnek juttatott pénzügyi források számítási kulcsának meghatározására használt statisztikai adatokról

text:
Fontos jogi nyilatkozat

|

31993D0716

Hivatalos Lap L 332 , 31/12/1993 o. 0012 - 0013 finn különkiadás fejezet 1 kötet 3 o. 0082  svéd különkiadás fejezet 1 kötet 3 o. 0082

		A Tanács határozata(1993. november 22.)az Európai Monetáris Intézetnek juttatott pénzügyi források számítási kulcsának meghatározására használt statisztikai adatokról(93/716/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen az ahhoz csatolt, az Európai Monetáris Intézet alapokmányáról szóló jegyzőkönyv 16.1. és 16.2. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a központi bankok elnökei bizottságának véleményére,tekintettel a Monetáris Bizottság véleményére,mivel 1994. január 1-jén létrejön az Európai Monetáris Intézet (a továbbiakban: "EMI");mivel az EMI rendelkezik saját pénzügyi forrásokkal;mivel az EMI forrásainak mértékét az EMI Tanácsa határozza meg;mivel az EMI forrásait a nemzeti központi bankok által nyújtott hozzájárulásokból kell biztosítani az EMI alapszabályáról szóló jegyzőkönyv 16.2. cikkében említett számítási kulcsnak megfelelően;mivel az EMI pénzügyi forrásainak számítási kulcsát a második szakasz kezdete előtt határozzák meg;mivel a számítási kulcs meghatározásához alkalmazandó statisztikai adatokat a Bizottság biztosítja a Tanács által elfogadott szabályoknak megfelelően;mivel a Tanács által ebben a határozatban elfogadott szabályok nem szolgáltatnak jogalapot a Tanács számára az egyéb területeken való jogalkotáshoz;mivel meg kell határozni a felhasználásra kerülő adatok jellegét és forrását, valamint a kulcs számítási módját;mivel a bruttó nemzeti termék piaci áron történő összeállításának összehangolásáról szóló, 1989. február 13-i 89/130/EGK, Euratom tanácsi irányelv [3] eljárást vezet be a piaci áron számított bruttó nemzeti termék adatainak tagállamok által történő vizsgálatára vonatkozóan; mivel a tagállamoknak meg kell tenniük a szükséges lépéseket annak érdekében, hogy ezek az adatok eljussanak a Bizottsághoz,A KÖVETKEZŐKÉPPEN HATÁROZOTT:1. cikkA Bizottság a következő cikkekben megállapított szabályokkal összhangban biztosítja az egyes nemzeti központi bankok által az EMI pénzügyi forrásaihoz nyújtott hozzájárulás számítási kulcsának meghatározásához alkalmazandó statisztikai adatokat.2. cikkA népességet és a piaci áron számított bruttó hazai terméket (a továbbiakban: "GDPmp") az Integrált Nemzeti Számlák Európai Rendszere (ESA) szerint határozzák meg. E határozat alkalmazásában a GDPmp a 89/130/EGK, Euratom irányelv 2. cikke szerint meghatározott GDPmp-nek felel meg.3. cikkA népesség meghatározására az 1992. évi adatokat kell felhasználni. Az ESA ajánlása alapján a teljes népesség egész évre vonatkozó átlagát kell alkalmazni.4. cikkA GDPmp meghatározására az 1987-től 1991-ig terjedő időszak éves adatait kell felhasználni. Az egyes tagállamok vonatkozásában a GDPmp-t a napi árfolyamon számított nemzeti valutában kell kifejezni.5. cikkA népességre vonatkozó adatokat a Bizottság (Eurostat) gyűjti össze a tagállamoktól.6. cikkAz 1988-tól 1991-ig terjedő időszak GDPmp-jére vonatkozó adatokat a 89/130/EGK, Euratom irányelv alkalmazásával számítják ki. Az 1987-re vonatkozó adatokat a Bizottság (Eurostat) az egyes tagállamoktól szerzi be, amelyek kötelesek azokat összhangba hozni az 1988-tól 1991-ig terjedő időszak GDPmp adataival.7. cikk(1) A Közösség népességéből való tagállami részesedés megegyezik a tagállamok összesített népességéből való százalékos részesedéssel.(2) Az egyes évekre és tagállamokra vonatkozó GDPmp nemzeti valutában kifejezett adatait ECU-re kell átváltani. Az erre alkalmazott átváltási árfolyam az adott év összes munkanapjára vonatkozó átváltási árfolyamok átlaga. A napi átváltási árfolyam a Bizottság által kiszámított és az Európai Közösségek Hivatalos Lapjának"C" sorozatában közzétett árfolyam.(3) Egy tagállamnak a Közösség GDPmp értékében való részesedése megegyezik az adott tagállamnak a tagállamok összesített GDPmp értékeinek ötéves átlagában való százalékos részesedésével.8. cikkEgy nemzeti központi banknak a számítási kulcson belüli súlyozása megfelel az adott tagállamnak a Közösség népességéből és GDPmp értékéből való részesedése számtani középértékének.9. cikkA számítás különböző lépései során elegendő számú tizedesjegyet kell alkalmazni a pontosság biztosítására. A nemzeti központi bankok kulcson belüli súlyozása négy tizedesjegy pontosságig kerül kifejezésre.10. cikkAz ebben a határozatban említett adatokat a Bizottság 1994. január 1-jéig közli a tagállamok központi bankjai elnökeinek bizottságával.Kelt Brüsszelben, 1993. november 22-én.a Tanács részérőlaz elnökPh. Maystadt[1] HL C 324., 1993.12.1, 11. o.és HL C 340., 1993.12.17, 11. o.[2] HL C 329., 1993.12.6.[3] HL L 49., 1989.2.21., 26. o.--------------------------------------------------


title: A tagállamok kormányainak a tanács keretében ülésező képviselői által elfogadott határozat (1987. december 18.) az egyes termékekre vonatkozó nómenklatúráról és szerződéses vámtételekről, valamint az említett nómenklatúra és vámtételek általános értelmezési és alkalmazási szabályairól

text:
Fontos jogi nyilatkozat

|

41987D0597

Hivatalos Lap L 363 , 23/12/1987 o. 0067 - 0067 finn különkiadás fejezet 2 kötet 4 o. 0278  svéd különkiadás fejezet 2 kötet 4 o. 0278

		A tagállamok kormányainak a tanács keretében ülésező képviselői által elfogadott határozat(1987. december 18.)az egyes termékekre vonatkozó nómenklatúráról és szerződéses vámtételekről, valamint az említett nómenklatúra és vámtételek általános értelmezési és alkalmazási szabályairól(87/597/ESZAK)AZ EURÓPAI SZÉN- ÉS ACÉLKÖZÖSSÉG TAGÁLLAMAI KORMÁNYAINAK TANÁCS KERETÉBEN ÜLÉSEZŐ KÉPVISELŐI A KÖVETKEZŐKÉPPEN HATÁROZTAK:1. cikkAz Európai Szén- és Acélközösséget létrehozó szerződés hatálya alá tartozó termékek tekintetében a tagállamok közös vámnómenklatúráját és a szerződéses vámtételeket 1988. január 1-jétől a vám- és statisztikai nómenklatúrákról, valamint a közös vámtarifáról szóló, 1987. július 23-i 2658/87/EGK tanácsi rendeletben [1] meghatározottaknak megfelelően kell alkalmazni.A fent említett nómenklatúra és vámtételek értelmezése és alkalmazása az említett rendelet I. mellékletében meghatározott Kombinált Nómenklatúra bevezető rendelkezései alapján történik.2. cikkA 79/35/ESZAK [2] határozat hatályát veszti.3. cikkA tagállamok megtesznek minden olyan intézkedést, amelyek e határozat végrehajtásához szükségesek.Kelt Brüsszelben, 1987. december 18-án.a Tanács részérőlaz elnökN. Wilhjelm[1] HL L 256., 1987.9.7., 1. o.[2] HL L 10., 1979.1.16., 13. o.--------------------------------------------------


title: 2010/285/: A Tanács határozata ( 2010. január 19. ) a Németországban fennálló túlzott hiányról

text:
               21.5.2010

               HU

               Az Európai Unió Hivatalos Lapja

               L 125/38

         A TANÁCS HATÁROZATA
   (2010. január 19.)
   a Németországban fennálló túlzott hiányról
   (2010/285/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (6) bekezdésére, összefüggésben annak 126. cikke (13) bekezdésével és 136. cikkével,
   tekintettel a Bizottság javaslatára,
   tekintettel a Németország által tett észrevételekre,
   mivel:

               (1)

               Az Európai Unió működéséről szóló szerződés 126. cikke (1) bekezdése szerint a tagállamoknak kerülniük kell a túlzott költségvetési hiányt.

               (2)

               A Stabilitási és Növekedési Paktum az árstabilitás és az erős, fenntartható, munkahelyteremtéshez vezető növekedés eszközeként a rendezett államháztartás célkitűzésén alapul.

               (3)

               Az Európai Unió működéséről szóló szerződés 126. cikke szerinti túlzott hiány esetén követendő eljárás, amelyet a túlzott hiány esetén követendő eljárás végrehajtásának felgyorsításáról és pontosításáról szóló, 1997. július 7-i 1467/97/EK tanácsi rendelet (1) (amely a Stabilitási és Növekedési Paktum része) részletez, előírja, hogy a túlzott hiány fennállását határozatban kell megállapítani. A 1467/97/EK tanácsi rendelet állapítja meg az Európai Közösséget létrehozó szerződés 104. cikke – az időközben az Európai Unió működéséről szóló szerződés 126. cikke – végrehajtására vonatkozó rendelkezéseket. Az Európai Unió működéséről szóló szerződéshez csatolt, a túlzott hiány esetén követendő eljárásról szóló jegyzőkönyv további rendelkezéseket állapít meg a túlzott hiány esetén követendő eljárás végrehajtására vonatkozóan. A 479/2009/EK tanácsi rendelet (2) megállapítja az említett jegyzőkönyv rendelkezéseinek alkalmazására vonatkozó részletes szabályokat és meghatározásokat.

               (4)

               A Paktum 2005-ös reformja a Paktum eredményességének és közgazdasági megalapozottságának fokozását és az államháztartás hosszú távú fenntarthatóságának védelmét tűzte ki célul. Célja volt továbbá különösen annak biztosítása, hogy a túlzott hiány esetén követendő eljárás valamennyi szakaszában vegyék teljes mértékben figyelembe mindenekelőtt a gazdasági és költségvetési hátteret. A Stabilitási és Növekedési Paktum így támogatja azokat a kormányzati politikákat, amelyek a gazdasági helyzet figyelembevétele mellett a stabil költségvetés azonnali visszaállítását célozzák.

               (5)

               Az Európai Közösséget létrehozó szerződés 104. cikkének (5) bekezdése – az időközben az Európai Unió működéséről szóló szerződés 126. cikkének (5) bekezdése – értelmében a Bizottság véleményt terjeszt a Tanács elé, ha úgy ítéli meg, hogy valamely tagállamban túlzott hiány áll fenn vagy következhet be. Az Európai Közösséget létrehozó szerződés 104. cikkének (3) bekezdése – az időközben az Európai Unió működéséről szóló szerződés 126. cikkének (3) bekezdése – szerinti jelentését, valamint összhangban az Európai Közösséget létrehozó szerződés 104. cikke (4) bekezdésével – az időközben az Európai Unió működéséről szóló szerződés 126. cikkének (4) bekezdése –, valamint a Gazdasági és Pénzügyi Bizottság véleményét figyelembe véve, a Bizottság megállapította, hogy Németországban túlzott hiány áll fenn. A Bizottság ezért 2009. november 11-én Németország vonatkozásában ennek megfelelő véleményt terjesztett a Tanács elé (3).

               (6)

               Az Európai Unió működéséről szóló szerződés 126. cikkének (6) bekezdése szerint a Tanácsnak figyelembe kell vennie az érintett tagállam esetleges észrevételeit, mielőtt egy általános értékelés alapján határozna arról, hogy fennáll-e túlzott hiány. Németország esetében ez az általános értékelés ebben a határozatban rögzített megállapításokat eredményezi.

               (7)

               A német hatóságok által 2009 októberében szolgáltatott adatok alapján a német államháztartási hiány 2009-ben a GDP 3,7 %-a lesz, így túllépi a GDP 3 %-ában meghatározott referenciaértéket, és ahhoz nem marad közel. A referenciaérték tervezett túllépése a Szerződés, valamint a Stabilitási és Növekedési Paktum értelmében kivételesnek tekinthető. A Bizottság szolgálatainak 2009. őszi előrejelzése szerint a német reál-GDP növekedése 2009-ben erősen, 5 %-kal zsugorodik. A referenciaérték tervezett túllépése továbbá nem tekinthető átmenetinek, mivel a Bizottság szolgálatainak 2009. őszi előrejelzése szerint az idei évben hozott, a 2010. és 2011. évi költségvetést érintő intézkedések miatt a hiány 2010-ben a GDP 5 %-ára nő, majd 2011-ben a GDP 4,6 %-ára csökken, változatlan politikát feltételezve. A Szerződés hiányra vonatkozó kritériuma nem teljesül.

               (8)

               A német hatóságok által 2009 októberében szolgáltatott adatok alapján a bruttó államadósság aránya (amely 2002 óta meghaladja a GDP 60 %-ában meghatározott referenciaértéket) 2009-ben a tervek szerint a GDP 74,2 %-a lesz. A Bizottság szolgálatainak 2009. őszi előrejelzése szerint az adósságráta tovább emelkedik 2009-ben a GDP 73,1 %-ára, 2011-ben pedig eléri a GDP 79,7 %-át. A Szerződés és a Stabilitási és Növekedési Paktum értelmében az adósságarány nem tekinthető elegendő mértékben csökkenőnek, és a referenciaértékhez kielégítő ütemben közelítőnek. A Szerződés adósságra vonatkozó kritériuma nem teljesül.

               (9)

               Az 1467/97/EK rendelet 2. cikke (4) bekezdésének megfelelően az „érdemleges tényezők” csak akkor vehetők figyelembe az Európai Unió működéséről szóló szerződés 126. cikkének (6) bekezdése szerint túlzott hiány fennállását megállapító tanácsi határozatban, ha a kettős feltétel – vagyis hogy a hiány közel marad a referenciaértékhez és a referenciaérték túllépése átmeneti – teljes mértékben teljesül. Németország esetében ez a kettős feltétel nem teljesül, ezért az ezen határozathoz vezető lépések során érdemleges tényezők figyelembevételére nem kerül sor,

         ELFOGADTA EZT A HATÁROZATOT:
   1. cikk
   Az általános értékelésből következik, hogy Németországban túlzott hiány áll fenn.
   2. cikk
   Ennek a határozatnak a címzettje a Németországi Szövetségi Köztársaság.

      Kelt Brüsszelben, 2010. január 19-én.

            a Tanács részéről

            az elnök

         E. SALGADO

      (1)  HL L 209., 1997.8.2., 6. o.

      (2)  HL L 145., 2009.6.10., 1. o.

      (3)  A Németországra vonatkozó, a túlzott hiány esetén követendő eljáráshoz kapcsolódó valamennyi dokumentum a következő weboldalon található: http://ec.europa.eu/economy_finance/netstartsearch/pdfsearch/pdf.cfm?mode = _m2


title: A Tanács határozata ( 2014. szeptember 25. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               27.9.2014

               HU

               Az Európai Unió Hivatalos Lapja

               C 338/26

         A TANÁCS HATÁROZATA
   (2014. szeptember 25.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2014/C 338/04
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               A Központ igazgatótanácsában a munkavállalói szervezetek képviselőinek kategóriájába tartozó lengyel tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:
   A MUNKAVÁLLALÓI SZERVEZETEK KÉPVISELŐI:

               LENGYELORSZÁG

               Dagmara IWANCIW (PL)

      Kelt Brüsszelben, 2014. szeptember 25-én.

            a Tanács részéről

            az elnök

         F. GUIDI

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: A Politikai és Biztonsági Bizottság (KKBP) 2016/1635 határozata (2016. augusztus 30.) a líbiai parti őrség és haditengerészet kapacitásépítésének és képzésének megkezdéséről az Európai Uniónak a Földközi-tenger déli-középső részén folytatott katonai művelete (EUNAVFOR MED SOPHIA művelet) keretében (EUNAVFOR MED/3/2016)

text:
               10.9.2016

               HU

               Az Európai Unió Hivatalos Lapja

               L 243/11

         A POLITIKAI ÉS BIZTONSÁGI BIZOTTSÁG (KKBP) 2016/1635 HATÁROZATA
   (2016. augusztus 30.)
   a líbiai parti őrség és haditengerészet kapacitásépítésének és képzésének megkezdéséről az Európai Uniónak a Földközi-tenger déli-középső részén folytatott katonai művelete (EUNAVFOR MED SOPHIA művelet) keretében (EUNAVFOR MED/3/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a Földközi-tenger déli-középső részén folytatott katonai műveletéről (EUNAVFOR MED SOPHIA művelet) szóló, 2015. május 18-i (KKBP) 2015/778 tanácsi határozatra (1) és különösen annak 2a. cikkére, valamint 6. cikkének (1) bekezdésére,
   mivel:

               (1)

               A (KKBP) 2015/778 határozatot módosító (KKBP) 2016/993 tanácsi határozat (2) beillesztette a 2a. cikket a határozat szövegébe, ezzel az EUNAVFOR MED SOPHIA művelet támogató feladataként jelölve meg a líbiai parti őrség és haditengerészet kapacitásépítésében és képzésében a tengeri rendfenntartás terén történő segítségnyújtást, különösen az embercsempészet és emberkereskedelem megelőzése érdekében.

               (2)

               A (KKBP) 2015/778 határozat 2a. cikkének (2) bekezdése értelmében amennyiben a Politikai és Biztonsági Bizottság megállapítja, hogy a szükséges előkészületek, különösen a haderő-generálással és a képzések résztvevőire irányuló ellenőrzési eljárásokkal kapcsolatban befejeződtek, az EUNAVFOR MED SOPHIA művelet a nyílt tengeri műveletének jóváhagyott műveleti területén belül segítséget nyújt a líbiai parti őrség és haditengerészet képzésében és kapacitásuk fejlesztésében a tengeri rendfenntartás terén, különösen az embercsempészés és emberkereskedelem megelőzése érdekében.

               (3)

               Az Unió műveleti parancsnoka biztosította a Politikai és Biztonsági Bizottságot arról, hogy az említett támogató feladat megkezdéséhez szükséges előkészületek lezárultak.

               (4)

               Az EUNAVFOR MED SOPHIA művelet ezért felhatalmazást kap arra, hogy a (KKBP) 2015/778 határozat 2a. cikke szerint a jóváhagyott műveleti területén belül megkezdje a líbiai parti őrség és haditengerészet kapacitásépítésében és képzésében kifejtendő segítő tevékenységét a nyílt tengeren.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Európai Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   Az EUNAVFOR MED SOPHIA művelet a (KKBP) 2015/778 határozat 2a. cikke szerint a jóváhagyott műveleti területén belül megkezdi segítő tevékenységét a líbiai parti őrség és haditengerészet kapacitásépítésében és képzésében a nyílt tengeren.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. augusztus 30-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 122., 2015.5.19., 31. o.

      (2)  A Tanács (KKBP) 2016/993 határozata (2016. június 20.) az Európai Uniónak a földközi-tengeri térség déli középső részén folytatott katonai műveletéről szóló (KKBP) 2015/778 határozat módosításáról (EUNAVFOR MED SOPHIA művelet) (HL L 162., 2016.6.21., 18. o.).


title: 2013/101/EU: A Tanács határozata ( 2013. február 18. ) a Régiók Bizottsága egy francia tagjának és két francia póttagjának kinevezéséről

text:
               22.2.2013

               HU

               Az Európai Unió Hivatalos Lapja

               L 49/70

         A TANÁCS HATÁROZATA
   (2013. február 18.)
   a Régiók Bizottsága egy francia tagjának és két francia póttagjának kinevezéséről
   (2013/101/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a francia kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Jean-Yves Le DRIAN hivatali idejének lejártát követően a Régiók Bizottsága egy tagjának helye megüresedett.

               (3)

               Victorin LUREL és Caroline CAYEUX hivatali idejének lejártát követően a Régiók Bizottsága két póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Pierrick MASSIOT, président du Conseil régional de Bretagne;

                     és

               b)

               póttagként:

                           —

                           Josette BOREL-LECERTIN, présidente du Conseil régional de Guadeloupe,

                           —

                           Daniel DUGLERY, conseiller régional d’Auvergne.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. február 18-án.

            a Tanács részéről

            az elnök

         S. SHERLOCK

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.